
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 378 

22 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των οριογραμμών του αιγιαλού και της πα¬ 
ραλίας, στη θέση Αμάτου Ξερόκαμπου Ζήρου, του 

Δήμου Λεύκης Νομού Λασιθίου. 1 

Κήρυξη αναδασωτέας έκτασης 2,958.47 στρεμμάτων, 
στην θέση «Κοκκινόπορος ή Ανάσκελο», οικισμού Ελαι- 
οφύτου Πύλου, Δήμου Πύλου, Νομού Μεσσηνίας. 2 


ΑΠΟΦΑΣΕΙ Σ 

Αριθμ. 18035 (1) 


Καθορισμός των οριογραμμών του αιγιαλού και της παρα¬ 
λίας, στη θέση Αμάτου Ξερόκαμπου Ζήρου, του Δήμου 
Λεύκης Νομού Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2971/2001 (Φ.Ε.Κ. 285/Α'/19.12.2001), 
«περί αιγιαλού και παραλίας». 

2. Τις διατάξεις του ν.δ. 439/1970, «περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 (Φ.Ε.Κ. 97/Α71955), «περί 
διοικητικής αποκέντρωσης», όπως αυτές τροποποιήθηκαν, 
συμπληρώθηκαν και ισχύουν σήμερα. 

4. Τις διατάξεις των παρ.2 και 6 του άρθρου 1 του 
ν. 2503/1997 - Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις (ΦΕΚ 107/τ.Α'). 

5. Την υπ’ αριθμ. 1063649/790/Α0006/8.8.2004 (ΦΕΚ 985/ 
τ.Β7ΐ6.7.2003) απόφαση του Υπουργού Οικονομίας και Οικο¬ 
νομικών περί «καταγραφής διοικητικής κωδικοποίησης» των 
αρμοδιοτήτων στους Γενικούς Γραμματείς Περιφερειών κατά 
τις διατάξεις του άρθρου 46 παρ. 21 του ν. 3220/2004. 

6. Την υπ’ αριθμ. 37930/Α10Ε/1264/14.10.2005 (ΦΕΚ Β' 1432/2005) 
κοινή υπουργική απόφαση του Πρωθυπουργού και του Υπουρ¬ 
γού Οικονομίας & Οικονομικών για τον καθορισμό αρμοδιοτή¬ 
των των Υφυπουργών Οικονομίας & Οικονομικών. 

7. Την από 8.1.2007 αίτηση της Ευθαλίας Γιατζάκη, με 
την οποία ζητείται ο καθορισμός των οριογραμμών του 
αιγιαλού και της παραλίας στην εν λόγω περιοχή. 

8. Την από 16 Φεβρουάριου 2007, έκθεση της επιτροπής για 
τον καθορισμό των οριογραμμών του αιγιαλού και της παρα¬ 
λίας, στη θέση Αμάτου Ξερόκαμπου Ζήρου, του Δήμου Λεύκης 
Νομού Λασιθίου, καθώς και το τοπογραφικό-υψομετρικό και 


κτηματογραφικό διάγραμμα που συνέταξε τον Φεβρουάριο 
του 2007, ο Μιχαήλ Χωραφάς, Διπλωματούχος Πολιτικός Μη¬ 
χανικός, σε μία (1) πινακίδα και σε κλίμακα 1:500, το οποίο 
ελέγχθηκε για την ακρίβεια της αποτύπωσης στις 16.2.2007 
απ’ τον Τοπογράφο Μηχανικό Τ.Ε. Στάμο Κωνσταντίνο, υπάλ¬ 
ληλο της Κτηματικής Υπηρεσίας Λασιθίου και θεωρήθηκε την 
ίδια ημερομηνία απ’ την Χριστοφίδη Μαρία, αναπληρώτρια 
Προϊσταμένη της Κτηματικής Υπηρεσίας Λασιθίου. 

9. Το υπ’ αριθμ. Φ544.5 /578/07/Σχ. 8811/26.6.2007 έγγραφο 
του Γεν. Επιτελείου Ναυτικού με το οποίο συμφωνεί με τις 
οριογραμμές του αιγιαλού και της παραλίας, όπως τις έχει 
προτείνει η αρμόδια επιτροπή, αποφασίζουμε: 

Επικυρώνουμε την από 16.2.2007 έκθεσή της κατά το άρθρο 
3 του ν. 2971/2001 αρμόδιας επιτροπής περί χάραξης των 
οριογραμμών του αιγιαλού και της παραλίας, στη θέση Αμά¬ 
του Ξερόκαμπου Ζήρου, του Δήμου Λεύκης Νομού Λασιθίου 
καθώς επίσης και το τοπογραφικό-υψομετρικό και κτηματο- 
γραφικό διάγραμμα, που συνέταξε τον Φεβρουάριο του 2007, 
ο Μιχαήλ Χωραφάς, Διπλωματούχος Πολιτικός Μηχανικός, 
σε μία (1) πινακίδα και σε κλίμακα 1:500, το οποίο ελέγχθηκε 
για την ακρίβεια της αποτύπωσης στις 16.2.2007 απ’ τον 
Τοπογράφο Μηχανικό Τ.Ε. Στάμο Κωνσταντίνο, υπάλληλο 
της Κτηματικής Υπηρεσίας Λασιθίου και θεωρήθηκε την 
ίδια ημερομηνία απ’ την Χριστοφίδη Μαρία, αναπληρώτρια 
Προϊσταμένη της Κτηματικής Υπηρεσίας Λασιθίου. 

Στο τοπογραφικό αυτό διάγραμμα καθορίστηκαν: 

Η οριογραμμή του αιγιαλού με κόκκινη συνεχή πολυγω¬ 
νική γραμμή, με στοιχεία: 

ΙΑ, 1, 2, 3, 4, 5, 6, 7, 8, 9,10. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία: 

ΙΑ', Τ, 2', 3', 4', 5', 6', Τ, 8', 9', ΙΟ', 1Τ. 

και σε απόσταση δέκα (10.00) μ. από τη γραμμή του αιγι- 
αλού, για την εξυπηρέτηση των σκοπών της παραγράφου 
2, του άρθρου 1, του ν. 2971/2001. 

- Δεν υπάρχουν κτίσματα ή κατασκευές στη ζώνη της 
παραλίας. 

- Η Επιτροπή αποφαίνεται πως δεν υφίσταται παλαιός 
αιγιαλός στην περιοχή. 

- Οι κορυφές των οριογραμμών του αιγιαλού και της πα¬ 
ραλίας είναι εξαρτημένες από το Κρατικό Δίκτυο, στο Γε- 
ωδαιτικό Σύστημα Συντεταγμένων της προβολής ΕΓΣΑ '87, 
του ΟθΙυιτι ΟΒ3 80. 

Οι συντεταγμένες αυτές, σημειώνονται σε πίνακα στο 
τοπογραφικό διάγραμμα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή μαζί με την έκθεση της επιτροπής και το 
τοπογραφικό διάγραμμα να δημοσιευθούν στην Εφημερίδα 
της Κυβερνήσεως. 

Ηράκλειο, 25 Ιουλίου 2007 

Ο Γενικός Γραμματέας Περιφέρειας Κρήτης 
ΣΕΡΑΦΕΙΜ ΤΣΟΚΑΣ 

ΕΚΘΕΣΗ ΕΠΙΤΡΟΠΗΣ 

Για τον καθορισμό των οριογραμμών του αιγιαλού και της 
παραλίας, στην περιοχή «Αμάτου»Ξερόκαμπου Ζήρου, 
του Δήμου Λεύκης Νομού Λασιθίου. 

Σήμερα στις 16 Φεβρουάριου 2007, οι κάτωθι: 

Χριστοφίδη Μαρία, αναπληρώτρια Προϊστάμενη της Κτη¬ 
ματικής Υπηρεσίας Λασιθίου, ως Πρόεδρος της επιτροπής 
και οι: 

1. Παυλίδης Ευάγγελος, Διευθυντής της Δ/νσης Πολεοδο¬ 
μίας και Περιβάλλοντος της Νομαρχιακής Αυτοδιοίκησης 
Λασιθίου. 

2. Στάμος Κωνσταντίνος, Τοπογράφος Μηχανικός Τ.Ε., 
υπάλληλος της Κτηματικής Υπηρεσίας Λασιθίου. 

3. Σπυριδάκης Μιχαήλ, Υποπλοίαρχος Λ.Σ., αναπληρωτής 
του Λιμενάρχη του Υ/Χ Σητείας. 

4. Μαυράκης Εμμανουήλ. Διευθυντής της ΔΙ.ΠΕ.ΧΩ. της 
Γενικής Γραμματείας της Περιφέρειας Κρήτης, ο οποίος 
δεν προσήλθε αν και προσκλήθηκε, ως μέλη, 

αποτελούντες την επιτροπή καθορισμού οριογραμμών αι- 
γιαλού, παραλίας και παλαιού αιγιαλού, όπως προβλέπεται 
από το άρθρο 3 του ν. 2971/2001, που συγκροτήθηκε με την 
υπ’ αριθμ. 4665/28.2.2005 απόφαση του Γ ενικού Γραμματέα 
της Περιφέρειας Κρήτης, μεταβήκαμε επιτόπου, στην πε¬ 
ριοχή «Αμάτου» Ξερόκαμπου Ζήρου, του Δήμου Λεύκης και 
αφού λάβαμε υπόψη: 

1. Τις σχετικές διατάξεις του ν. 2971/2001 (Φ.Ε.Κ. 285/ 
Α/19.12.2001), «περί αιγιαλού, παραλίας και άλλες διατά¬ 
ξεις». 

2. Το υπ' αριθμ. 1008244/857/Β0 010/11.3.2002 έγγραφο του 
Υπουργείου Οικονομίας και Οικονομικών, με το οποίο πα¬ 
ρέχονται διευκρινίσεις για το ν. 2971/2001. 

3. Την από 8.1.2007 αίτηση της Ευθαλίας Γιατζάκη, με 
την οποία ζητείται ο καθορισμός των οριογραμμών του 
αιγιαλού και της παραλίας στην εν λόγω περιοχή. 

4. Την υπ’ αριθμ. 19414/17.7.2006 απόφαση του Γενικού 
Γραμματέα της Περιφέρειας Κρήτης (ΦΕΚ 759/Δ/14.9.20 06), 
με οποία καθορίσθηκαν οι οριογραμμές του αιγιαλού και 
της παραλίας ανατολικά της υπό καθορισμό περιοχής. 

5. Το τοπογραφικό-υψομετρικό διάγραμμα που συνέταξε 
τον Φεβρουάριο του 2007, ο Μιχαήλ Χωραφάς, Διπλωμα¬ 
τούχος Πολιτικός Μηχανικός, σε μία (1) πινακίδα και σε 
κλίμακα 1:500, το οποίο ελέγχθηκε για την ακρίβεια της 
αποτύπωσης στις 16.2.2007 απ' τον Τοπογράφο Μηχανικό 
Τ.Ε. Στάμο Κωνσταντίνο, υπάλληλο της Κτηματικής Υπη¬ 
ρεσίας Λασιθίου και θεωρήθηκε την ίδια ημερομηνία απ’ 
την Χριστοφίδη Μαρία, αναπληρώτρια Προϊσταμένη της 
Κτηματικής Υπηρεσίας Λασιθίου. 

6. Τα στοιχεία που προέκυψαν από τη σημερινή επιτό¬ 
πια μετάβαση, σχετικά με τη μορφολογία της περιοχής, 
όπως προβλέπεται απ’ το άρθρο 9 του ν. 2971/2001 και 
ειδικότερα: 

α) Η γεωμορφολογία του εδάφους για την οποία αναλυ¬ 
τικά αναφέρεται ότι: 

1. Η μορφολογία της ακτής συνίσταται από: 

Βραχώδη πρανή με απότομες κλίσεις και μεγάλες υψο¬ 


μετρικές διαφορές, με ύψη στέψης που κυμαίνονται από 
+5,00 έως +13,00 μέτρα. 

2. Της ακτής συνέχονται εκτάσεις: 

Λοφώδεις, με έδαφος γαιώδες. 

Η περιοχή βρίσκεται εκτός σχεδίου πόλεως και εκτός 
ορίων οικισμού, είναι αραιοδομημένη, με χρήση γεωργική. 

3. Το φυσικό όριο βλάστησης συνίσταται από: 
θαμνώδη φυσική βλάστηση (πουρνάρια, σχίνα). 

β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή, 
λόγω του νοτιοανατολικού προσανατολισμού της, προ¬ 
σβάλλεται από ιδιαίτερα ισχυρούς ανέμους (Ν, ΝΑ, ΝΔ). 

δ) Τη μορφολογία του πυθμένα ο οποίος συνίσταται 
από: 

Βραχώδη σύσταση με μεγάλα βάθη κοντά στην ακτή καθώς 
και το ότι στην περιοχή, η οποία έχει μεγάλες κλίσεις βυθού 
και μεγάλα βάθη κοντά στην ακτή, ο κυματισμός καλύπτει κατά 
κανόνα μεγάλο εύρος ακτής προκειμένου να εκτονωθεί. 

ε) Τον τομέα ανάπτυξης κυματισμού σε σχέση με το 
μέτωπο της ακτής και πιο συγκεκριμένα, επειδή πρόκειται 
για ακτή με μεγάλο ανάπτυγμα θαλάσσιας έκτασης δημι- 
ουργείται μεγαλύτερης έντασης κυματικό πεδίο. 

στ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

ζ) Στην περιοχή άμεσης γειτνίασης με την παράκτια ζώνη 
δεν υπάρχουν καταγεγραμμένα δημόσια κτήματα, 
η) Στην περιοχή δεν υφίσταται κτηματολόγιο, 
θ) Την μη ύπαρξη ευπαθών οικοσυστημάτων και προστα- 
τευόμενων περιοχών. 

7. Το γεγονός ότι οι οριογραμμές του αιγιαλού και της 
παραλίας καθορίζονται για πρώτη φορά στην περιοχή. 

Στο ανωτέρω τοπογραφικό διάγραμμα, το οποίο συνο¬ 
δεύει την παρούσα έκθεση της επιτροπής: 

ΚΑΘΟΡΙΖΟΥΜΕ 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή, με στοιχεία 

ΙΑ, 1, 2, 3, 4, 5, 6, 7, 8, 9,10.. 

2. Την οριογραμμή της παραλίας με κίτρινη συνεχή πο¬ 
λυγωνική γραμμή, με στοιχεία 

ΙΑ', Γ, 2', 3', 4', 5', 6', 7', 8', 9', ΙΟ', 1Τ. 
και σε απόσταση δέκα (10.00) μέτρων απ’ την γραμμή του 
αιγιαλού, για την εξυπηρέτηση των σκοπών της παραγρά¬ 
φου 2, του άρθρου 1, του ν. 2971/2001. 

- Δεν υπάρχουν κτίσματα ή κατασκευές στη ζώνη της 
παραλίας. 

- Η Επιτροπή αποφαίνεται πως δεν υφίσταται παλαιός 
αιγιαλός στην περιοχή. 

- Οι κορυφές των οριογραμμών του αιγιαλού και της πα¬ 
ραλίας είναι εξαρτημένες από το Κρατικό Δίκτυο, στο Γε- 
ωδαιτικό Σύστημα Συντεταγμένων της προβολής ΕΓΣΑ '87, 
του ϋοΐυηη ΟΒ3 80. 

Οι συντεταγμένες αυτές, σημειώνονται σε πίνακα στο 
τοπογραφικό διάγραμμα. 

Η ΕΠΙΤΡΟΠΗ 

Η Πρόεδρος 
ΜΑΡΙΑ ΧΡΙΣΤΟΦΙΔΗ 

Τα Μέλη 

ΕΥΑΓΓΕΛΟΣ ΠΑΥΛΙΔΗΣ 
ΚΩΝΣΤΑΝΤΙΝΟΣ ΣΤΑΜΟΣ 
ΜΙΧΑΗΛ ΣΠΥΡΙΔΑΚΗΣ 

Αριθμ. 3143 (2) 

Κήρυξη αναδασωτέας έκτασης 2,958.47 στρεμμάτων, στην 
θέση «Κοκκινόπορος ή Ανάσκελο», οικισμού Ελαιοφύτου 
Πύλου, Δήμου Πύλου, Νομού Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του π.δ. 51/1987 «Καθορισμός των Περιφερει¬ 
ών της Χώρας για το σχεδίασμά κ.λπ. της περιφερειακής 
Ανάπτυξης». 

2. Τις δ/ξεις των άρθρων 1 παρ. 1 και 2, 2 παρ. 1 εδ.δ', 5 
παρ. 3Β, 6 παρ. 7 και 7 παρ. 2 του ν. 2503/1997 «Διοίκηση, 
Οργάνωση, Στελέχωση της Περιφέρειας κ.λπ.». 

3. Τις δ/ξεις των άρθρων 24 παρ. 1 και 117 παρ. 3 του 
Συντάγματος. 

4. Τις δ/ξεις του ν. 998/1979 «περί προστασίας των δασών 
κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

5. Τις δ/γές του Υπουργείου Γεωργίας: 

α) 160417/1180/8.7.1980, β) 182447/3049/24.9.1980. 

6. Τις δ/ξεις του ν. 3208/2003. 

7. Την αριθμ. ΔΥ/24.1.2006 έκθεση - αναφορά για χαρα¬ 
κτηρισμό έκτασης του δασολόγου του Δασαρχείου Καλα¬ 
μάτας Κων/νου Μπούζα. 

8. Το υπ’ αριθμ. 528/17.2.2006 έγγραφο του Δασαρχείου 
Καλαμάτας. 

9. Την υπ’ αριθμ. 5389/12.7.2007 αναφορά του Δασαρχείου 
Καλαμάτας περί κηρύξεως αναδασωτέας, της αναφερομέ- 
νης στο θέμα έκτασης, αποφασίζουμε: 


Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης αποτελού- 
μενης αείφυλλα πλατύφυλλα που καταστράφηκε από πα¬ 
ράνομη εκχέρσωση κατά το χρονικό διάστημα από 1.1.1955 
έως 31.12.1960, την δημόσια δασική έκταση, εμβαδού δύο 
στρεμμάτων εννιακοσίων πενήντα οκτώ τετραγωνικών 
μέτρων και σαράντα επτά εκατοστών (2.958,47 στρ.) που 
βρίσκεται στη θέση «Κοκκινόπορος ή Ανάσκελο» οικισμού 
Ελαιοφύτου Πύλου, Δήμου Πύλου του Νομού Μεσσηνίας 
προσδιορίζεται ως εξής: Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, 
Ο, Π, Ρ, Σ, Φ1, Υ1, Β και έχει όρια: 

Ανατολικά: Ελαιώνα κληρ. Νικολάου Λυμπερόπουλου. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Ελαιώνα Αναστασίου Σπηλιόπουλου. 

Όπως φαίνεται στο συνημμένο διάγραμμα κλίμακας 
1:1000 που συντάχθηκε από τον δασοπόνο του Δασαρ¬ 
χείου Καλαμάτας Κυριάκο Πίκουλα και εντοπίζεται στο 
απόσπασμα Φύλλου Χάρτη «Πύλος» κλίμακας 1:50.000 και 
αποτελεί αναπόσπαστο μέρος της απόφασης αυτής. Προ- 
βλέπεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Ιουλίου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

